-Ես հիմա բոլորին համոզում եմ, եթե կուզեք՝ քարոզում եմ՝ միշտ դիմացինի հանդեպ բարի ու բարյացակա՛մ եղեք, բարությո՛ւն տարածեք ձեր շուրջբոլորը: Դիմացինդ ագրեսի՞վ է տրամադրված, քեզ փորձում է վատությո՞ւն անել, վիրավորո՞ւմ է քեզ, ուշադիր ու լուռ, հանգիստ նայի՛ր նրան՝ առանց չարության, ու նա անպայման կզգա, կհասկանա իր սխալն ու կափսոսա իր վարքի համար: Ես զորամասում կարող եմ խիստ լինել, կտրուկ, բայց բոլորը գիտեն, որ ինձնից նեղանալն անմիաստ է, որ հոգումս չարություն չկա: Զորամասի ընկերներիս անչափ հարգում ու սիրում եմ: Յուրաքանչյուրն, իրոք, մեկը տասի համար է գնում ցանկացած գործողության: Գնում են մահվան…Դրա համար էլ մեր մարտիկների միջև հոգևոր կապը շատ ուժեղ է: